smcproject/ml-wiki-sentences huggingface dataset:
ഒരു ഇന്ത്യൻ വൈറോളജിസ്റ്റും ഇൻസ്റ്റിറ്റ്യൂട്ട് ഓഫ് മൈക്രോബയൽ ടെക്നോളജി കാമ്പസിലെ ദേശീയ ഗവേഷണ കേന്ദ്രമായ മൈക്രോബയൽ ടൈപ്പ് കൾച്ചർ കളക്ഷന്റെ (എംടിസിസി) മുൻ തലവനും കോർഡിനേറ്ററുമാണ് രാകേഷ് കുമാർ ജെയിൻ (ജനനം: ഡിസംബർ 24, 1957).
വൈറോളജിയിലെ ഗവേഷണത്തിലൂടെ അദ്ദേഹം അറിയപ്പെടുന്നു.
ജോൺ വൈലി ആൻഡ് സൺസിന്റെ ഓൺലൈൻ ലേഖന ശേഖരം അവയിൽ പലതും പട്ടികപ്പെടുത്തിയിട്ടുണ്ട്.
കഴിഞ്ഞ 100 വർഷത്തിനിടയിൽ ഇന്ത്യയിലെ പ്ലാന്റ് വൈറോളജി മേഖലയിൽ നടത്തിയ ഗവേഷണങ്ങൾ സമാഹരിക്കുന്ന 805 പേജുള്ള 'എ സെഞ്ച്വറി ഓഫ് പ്ലാന്റ് വൈറോളജി' എന്ന ഒരു പുസ്തകം അദ്ദേഹം എഡിറ്റ് ചെയ്തിട്ടുണ്ട്.
2002 ൽ ബയോ സയൻസസിന് നൽകിയ സംഭാവനകൾക്ക് ഇന്ത്യൻ ഗവൺമെന്റിന്റെ ബയോടെക്നോളജി വകുപ്പ് കരിയർ ഡവലപ്മെന്റിനുള്ള ദേശീയ ബയോസയൻസ് അവാർഡ് , ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്ന് നൽകി അദ്ദേഹത്തെ ആദരിച്ചു.
തിരഞ്ഞെടുത്ത ഗ്രന്ഥസൂചിക പുസ്തകങ്ങൾ ലേഖനങ്ങൾ {{ cite journal }} :  CS1 maint: unflagged free DOI ( link ) അവലംബം
രാകേഷ് റോഷൻ ഇംഗ്ലീഷ് വിലാസം https://ml.wikipedia.org/wiki/Rakesh_Roshan
ബോളിവുഡ് ചലച്ചിത്ര രംഗത്തെ ഒരു നടനും, നിർമ്മാതാവും, സംവിധായകനുമാണ് രാകേഷ് റോഷൻ ( ഹിന്ദി : राकेश रोशन, ഉർദു : راکیش روشن)  എന്നറിയപ്പെടുന്ന രാകേഷ് റോഷൻ ലാൽ നഗ്രത് .
(ജനനം: സെപ്റ്റംബർ 6 , 1949 ).
ഹിന്ദിയിലെ പ്രമുഖ ഒരു കുടുംബമാണ് റോഷൻ കുടുംബം.
ഇദ്ദേഹത്തിന്റെ പിതാവ് റോഷൻ ലാൽ നഗ്രത്ത് പ്രശസ്ത സംഗീതസംവിധായകനും ഗായകനുമായിരുന്നു.
രാകേഷിന്റെ മകനായ ഋത്വിക് റോഷൻ ബോളിവുഡിലെ തന്നെ ഒരു മികച്ച നായക നടനാണ്.
രാകേഷ് റോഷൻ താൻ സംവിധാനം ചെയ്യുന്ന ചിത്രങ്ങളുടെ എല്ലാം തുടക്കം കെ എന്ന അക്ഷരത്തിൽ തുടങ്ങുന്നതിൽ വളരെ പ്രസിദ്ധനാണ്.
1970 ലാണ് രാകേഷ് തന്നെ അഭിനയ ജീവിതം തൂടങ്ങിയത്.
ഇതുവരെ 70 ലധികം ചിത്രങ്ങളിൽ അഭിനയിച്ചിട്ടുണ്ട്.
1980 തന്റെ സ്വന്തം ചലച്ചിത്രനിർമ്മാണ കമ്പനിയായ ഫിലിംക്രാഫ്റ്റ് തുടങ്ങി.
1980 ൽ തന്നെ ആദ്യ ചിത്രമായ ആപ് കെ ദീവാനേ നിർമ്മിച്ചു.
1987 ൽ സംവിധായകനായി ഖുദ്ഗർസ് എന്ന ചിത്രം സംവിധാനം ചെയ്തു.
1990-95 കാല ഘട്ടങ്ങളിൽ ധാരാളം വിജയ ചിത്രങ്ങൾ സംവിധാനം ചെയ്തു.
കിഷൻ കനിയ്യ , കരൺ അർജുൻ എന്നിവ അവയിൽ ചിലതാണ്.
2000ൽ തന്റെ മകനായ ഋത്വിക് റോഷൻ നായകനായുള്ള ആദ്യ ചിത്രം നിർമ്മിക്കുകയും മകനെ ബോളിവുഡ് ചലച്ചിത്രമേഖലയിലേക്ക് കൊണ്ടുവന്നു.
ഈ ചിത്രം ഒരു വൻ വിജയമാകുകയും ചെയ്തു.
ഏറ്റവും കൂടുതൽ പുരസ്കാരങ്ങൾ നേടുകയും ചെയ്തതും, ഏറ്റവും കൂടുതൽ വരുമാനം നേടുകയും ചെയ്തതിന്റെ പേരിൽ ലിംക ബുക് ഓഫ് റേകോർഡ്സ് ൽ പേരു വന്നു.
പിന്നീട് 2003 ൽ തന്റെ അടുത്ത ചിത്രം രാകേഷ് സംവിധാനം ചെയ്തു.
തന്റെ മകൻ തന്നെ നായകനായ  ഒരു സയൻസ് ഫിക്ഷൻ ചിത്രമായ കോയി മിൽ ഗയ എന്ന ചിത്രമായിരുന്നു അത്.
പിന്നീട് 2006 ൽ തന്റെ മകനായ ഋത്വിക് റോഷനെ ഒരു സൂപ്പർ ഹീറോ പരിവേഷത്തിൽ അഭിനയിച്ച് ക്രിഷ് എന്ന ചിത്രം സംവിധാനം ചെയ്തു.
ഇതും ഒരു വൻ വിജയ ചിത്രമായിരുന്നു.
2008 ൽ ആദ്യ ചിത്രം നിർമ്മിച്ചു.
ക്രേസി-4 എന്ന ചിത്രം 2008 ൽ പുറത്തിറങ്ങി.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Rakesh Roshan
രാകേഷ് ശർമ ഇംഗ്ലീഷ് വിലാസം https://ml.wikipedia.org/wiki/Rakesh_Sharma
ബഹിരാകാശത്തെത്തിയ പ്രഥമ ഭാരതീയനാണ് രാകേഷ് ശർമ (രാകേശ് ശർമ) (ജനനം: 1949 ജനുവരി 13).
1984 ഏപ്രിൽ 2-ന് റഷ്യൻ നിർമ്മിത സോയൂസ് ടി-11 എന്ന വാഹനത്തിലാണ് അദ്ദേഹം ശൂന്യാകാശത്തിലെത്തിയത്.
സല്യൂട്ട് -7 എന്ന ബഹിരാകാശ നിലയത്തിൽ 8 ദിവസം അദ്ദേഹം ചിലവഴിച്ചു.
ശൂന്യാകാശത്തിലെത്തുന്ന ലോകത്തിലെ 138-മത്തെ സഞ്ചാരിയായിരുന്നു അദ്ദേഹം.
പഞ്ചാബിലെ പട്യാലയിൽ ജനിച്ച അദ്ദേഹം വ്യോമസേനാ ഉദ്യോഗസ്ഥനായിരുന്നു.
അശോകചക്രം ബഹുമതി ലഭിച്ചു.
വിങ് കമാൻഡറായി റിട്ടയർ ചെയ്ത അദ്ദേഹം പിന്നീട് HAL ടെസ്റ്റ് പൈലറ്റായി നിയമിതനായി.
1992-നു ശേഷം HAL  ടെസ്റ്റ് പൈലറ്റ് ആകാൻ ബാംഗ്ലൂരിലേക്ക് മാറി.
2001-ൽ ടെസ്റ്റ് ഫ്ലൈയിംഗിൽ നിന്ന് വിരമിച്ചു.
1984-ൽ വ്യോമസേനയിൽ സ്ക്വാഡ്രൺ ലീഡർ പദവിയിലിരിക്കെയാണ് അദ്ദേഹം ബഹിരാകാശ ദൗത്യത്തിനു തിരഞ്ഞെടുക്കപ്പെട്ടത്‌.
രാജ്യം അശോകചക്രം നൽകി രകേഷ്‌ ശർമ്മയെ ആദരിച്ചു.
യു.എസ്.എസ്.ആറിൻറെ ഓഡർ ഓഫ് ലെനിൻ എന്ന ബഹുമതി നേടി.
ഹീറോ ഓഫ് ദ സോവിയറ്റ് യൂണിയൻ എന്ന ബിരുദവും ലഭിച്ചു.
എയ്റോനോട്ടിക്കൽ സൊസൈറ്റി ഓഫ് ഇന്ത്യ, നാഷണൽ ഡിഫൻസ് അക്കാദമി, ഇന്ത്യൻ റോക്കറ്റ് സൊസൈറ്റി, ക്രിക്കറ്റ് ബ്ലു എന്നിവയുടെ ഓണററി മെമ്പർ ആണ് രാകേഷ് ശർമ.
വ്യോമസേനയിൽ നിന്ന് വിങ്ങ്‌ കമാൻഡറായാണ് അദ്ദേഹം വിരമിച്ചത്‌.
അവലംബം പുറത്തേക്കുള്ള കണ്ണികൾ Spacefacts biography of Rakesh Sharma രാകേഷ് ശർമ്മ എവർക്ഫ്ലോ.
കോമിൽ Archived 2010-03-23 at the Wayback Machine .
rakeshsharma.com
രാംസാഗർ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Ramsagar_National_Park
രാംസാഗർ ദേശീയോദ്യാനം ബംഗ്ലാദേശിലെ തേജ്പുറിൽ ദിനജ്പുർ ജില്ലയ്ക്കടുത്ത് സ്ഥിതിചെയ്യുന്നു .
27.76 ഹെക്ടർ വിസ്തൃതിയിൽ കിടക്കുന്ന ഉദ്യാനത്തിനുചുറ്റും ബംഗ്ലാദേശിലെ ഏറ്റവും വലിയ മനുഷ്യനിർമ്മിത തടാകമായ രാംസാഗർ തടാകവും കാണപ്പെടുന്നു.
തടാകത്തിൽ രാംസാഗർ ടാങ്ക് എന്നറിയപ്പെടുന്ന ജലസംഭരണി നിർമ്മിച്ചത് 18-ാം നൂറ്റാണ്ടിലെ രാജാവായിരുന്ന രാം നാഥ് ആണ്.
തെക്കു-വടക്ക് 1079 മീറ്റർ വിസ്താരവും കിഴക്ക്-പടിഞ്ഞാറ് 192.6 മീറ്റർ നീളവും ഈ തടാകത്തിനുണ്ട്.
30000 TK ചെലവാക്കി 1.5 ദശലക്ഷം തൊഴിലാളികൾ ചേർന്ന് കുഴിച്ച് നിർമ്മിച്ചെടുത്തതാണ് ഈ തടാകം .
രാംസാഗർ തടാകത്തിനുചുറ്റുമുള്ള പ്രദേശം തദ്ദേശവാസികളുടെയും വിദേശികളുടെയും വിനോദസഞ്ചാരകേന്ദ്രമാണ്.
ഇവിടെയുള്ള സസ്യജന്തുജാലങ്ങളും പ്രകൃതിരമണീയമായ കാഴ്ചകളും വിനോദസഞ്ചാരികളെ ആകർഷിക്കുന്നു.
പർജാതൻ നഗരസഭയാണ് വിനോദസഞ്ചാരപദ്ധതികൾ നടപ്പിൽ വരുത്തുന്നത്.
ഈ നഗരസഭ സന്ദർശകർക്ക് ഉദ്യാനത്തിനുചുറ്റും വേണ്ടുന്ന സൗകര്യങ്ങളായ വിശ്രമ മുറി , പിക്നിക് സ്പോട്ട് , ലഘുഭക്ഷണശാല എന്നീ സൗകര്യങ്ങളൊരുക്കി കൊടുക്കുന്നു.
ഇതുകൂടാതെ കുട്ടികൾക്കുവേണ്ടി കളിസ്ഥലവും ഒരുക്കിയിരിക്കുന്നു.
ഈ ഉദ്യാനപ്രദേശത്തെ ജനസമ്മതമായ പ്രവർത്തനങ്ങൾ ബോട്ടുസവാരി , മീൻപിടിത്തം , കാൽനടയാത്ര എന്നിവയാണ്.
രാംസാഗർ ദേശീയോദ്യാനത്തിൽ ഇടതൂർന്ന വനങ്ങൾ താരതമ്യേന കുറവാണ്.
ബംഗ്ലാദേശിലെ വനംവകുപ്പ് അലങ്കാരവൃക്ഷങ്ങളും ഫലവൃക്ഷങ്ങളും വച്ചുപിടിപ്പിച്ച് ഒരു വനത്തിന്റെ പ്രതീതി ജനിപ്പിക്കുന്നു.
പ്രകൃതി സൗന്ദര്യം കൊണ്ടുനിറഞ്ഞ ഉദ്യാനത്തിന് ഗവണ്മെന്റ് കൂടുതൽ ശ്രദ്ധ നൽകുന്നു.
272 ഇനം സസ്യങ്ങൾ ദേശീയോദ്യാനത്തിൽ കണ്ടുവരുന്നു.
ഉദ്യാനപ്രദേശത്തെ 36.76% സസ്യങ്ങൾ കളകൾ ആണ്.
27.57% ഔഷധസസ്യങ്ങളും, 15.07% അലങ്കാരസസ്യങ്ങളും, 10.29% തടിവ്യവസായത്തിനുള്ള മരങ്ങളും, 8.46% ഫലവൃക്ഷങ്ങളും, 6.62% ജലസസ്യങ്ങളും, 6.25% കൃഷിവിളകളും, 2.21% കാലിത്തീറ്റ സസ്യങ്ങളും, 2.21% സുഗന്ധദ്രവ്യസസ്യങ്ങളും, 1.84% പനവൃക്ഷങ്ങളും ഉദ്യാനപ്രദേശത്തെ തദ്ദേശസസ്യങ്ങളിൽപ്പെടുന്നു.
9 ഇനത്തിൽപ്പെട്ട തീരപക്ഷികളും (37.50%), 4 ഇനത്തിൽപ്പെട്ട ഇരപിടിയാൻ പക്ഷികളും (16.67%), 11ഇനത്തിൽപ്പെട്ട വാട്ടർ ഫൗളുകളും (45.83%) പക്ഷിജാലങ്ങളിൽപ്പെടുന്നു.
തീരപക്ഷികളിൽ 3 ഇനം സർവ്വസാധാരണവും 4 ഇനം അപൂർവ്വവുമാകുന്നു.
ഇരപിടിയാൻ പക്ഷികളിൽ 3 ഇനം അപൂർവ്വവും 1 ഇനം വളരെ അപൂർവ്വവുമാകുന്നു .
തടാകത്തിനുചുറ്റുമുള്ള പ്രദേശം ദേശാടനപക്ഷികൾക്ക് ചേക്കേറാൻ പറ്റിയ സുരക്ഷിത സഥലമാണ്.
കുളക്കോഴി ( Amaurornis phoenicurus ), ജക്കാന , മൂർഹെൻ , സാൻഡ് പൈപ്പർ , പുഴ ആള ( Sterna aurantia ) തുടങ്ങിയ പക്ഷികളും ഇവിടെ കണ്ടുവരുന്നു.
തടാകത്തിൽ ധാരാളം മത്സ്യങ്ങളും, ഫ്രെഷ് വാട്ടർ ക്രൊക്കഡൈൽ എന്നിവയും കാണപ്പെടുന്നു.
കാട്ടുപന്നി ( Sus scrofa ), നീലക്കാള ( Boselaphus tragocamelus ), കഴുതപ്പുലി എന്നീ മൃഗങ്ങളും ഇവിടെ കണ്ടുവരുന്നു .
ചിത്രശാല രാംസാഗർ ദേശീയോദ്യാനത്തിലെ മീൻപിടിത്തം കുളക്കോഴി ജക്കാന മൂർഹെൻ പുഴ ആള നീലക്കാള അവലംബം Ramsagar National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രാകേഷ് ഓംപ്രകാശ് മെഹ്റ
രാകേഷ് ഓംപ്രകാശ് മെഹ്റ ഒരു ഇന്ത്യ സിനിമ സംവിധായകനും തിരക്കഥാകൃത്തും ആണ്.
2006ൽ പുറത്തിറങ്ങിയ രംഗ് ദേ ബസന്തി , 2013ൽ പുറത്തിറങ്ങിയ ഭാഗ് മില്കാ ഭാഗ് എന്നീ ചിത്രങ്ങൾ ഇദ്ദേഹത്തിന്റെ മികച്ച ചിത്രങ്ങളാണ്.
തൊഴിൽ പരസ്യചിത്രങ്ങൾ
സ്വന്തമായി ആരംഭിച്ച ഫ്ലിക്സ് മോഷൻ പിക്ചർ പ്രൈവറ്റ് ലിമിറ്റെഡ് എന്ന കമ്പനിയിലൂടെ പരസ്യസംവിധായകൻ ആയാണ് തുടങ്ങിയത്.
കൊക്കോകോള, പെപ്സി, ടൊയോട്ട, അമേരിക്കൻ എക്സ്പ്രസ്, ബി. പി. എൽ എന്നീ അന്താരാഷ്‌ട്ര കമ്പനികൾക്ക് വേണ്ടി പരസ്യചിത്രങ്ങൾ ചെയ്തു.
കൂടാതെ അമിതാഭ് ബച്ചനെ നായകനാക്കി അബി ബേബി എന്ന പേരിൽ ഒരു മ്യൂസിക് വീഡിയോ ചെയ്തിട്ടുണ്ട്.
അമിതാഭ് ബച്ചനെ നായകനാക്കി 2001ൽ സംവിധാനം ചെയ്ത ' എകെഎസ് ആണ് ആദ്യ ചിത്രം. അമിതാഭ് ബച്ചന്റെ പ്രകടനം കൊണ്ട് ചിത്രം ശ്രദ്ധ നേടിയെങ്കിലും, ബോക്സ് ഓഫീസിൽ ചിത്രം പരാജയമായിരുന്നു.
രണ്ടാമാത്തെ ചിത്രമായ രംഗ് ദേ ബസന്തി 2006ൽ ആണ് പുറത്തിറങ്ങിയത്. ആമിർ ഖാൻ, സോഹ അലി ഖാൻ എന്നിവരെ കേന്ദ്രകഥാപാത്രങ്ങളാക്കിയ ചിത്രത്തിന്റെ സംവിധാനവും നിർമ്മാണവും മെഹ്ര തന്നെയാണ് നിർവഹിച്ചത്. ചിത്രം എക്കാലത്തെയും മികച്ച ചിത്രങ്ങളിൽ ഒന്നായിരുന്നു. ഈ ചിത്രം മെഹ്റയെ ലോകപ്രശസ്തനാക്കി. മികച്ച ചിത്രത്തിനുള്ള ദേശീയ പുരസ്കാരം ഉൾപ്പെടെ നിരവധി പുരസ്കാരങ്ങൾ നേടി. കൂടാതെ ആ വർഷത്തെ ഇന്ത്യയിൽ നിന്നുള്ള ഓസ്കാർ അവാർഡിന് നാമനിർദ്ദേശം ചെയ്യപ്പെട്ട ചിത്രവും കൂടി ആയിരുന്നു രംഗ് ദേ ബസന്തി. മൂന്നാമത്തെ ചിത്രമായ ഡൽഹി 6ൽ അഭിഷേക് ബച്ചൻ, സോനം കപൂർ, ഓം പുരി, വഹീദ റഹ്മാൻ, അതുൽ കുൽക്കർണി എന്നിവർ ആയിരുന്നു കേന്ദ്രകഥാപാത്രങ്ങൾ. അതിന് ശേഷം ടീൻ തെയ് ഭായ് എന്ന ചിത്രം നിർമ്മിച്ചു. ഫർഹാൻ അക്തറിനെ നായകനാക്കി പുറത്തിറക്കിയ ഭാഗ് മിൽഖാ ഭാഗ് ആണ് മെഹ്രയുടെ ശ്രദ്ധിക്കപ്പെട്ട മറ്റൊരു ചിത്രം. ഇന്ത്യൻ ഇതിഹാസ കായികതാരമായ മിൽഖാ സിംഗിന്റെ ജീവിതമാണ് ഈ സിനിമയിലൂടെ പറഞ്ഞത്. ഈ ചിത്രം ലോകമെമ്പാടും ശ്രദ്ധിക്കപ്പെട്ടു. സിനിമകൾ വർഷം സിനിമ സംവിധായകൻ നിർമ്മാതാവ് രചന കുറിപ്പുകൾ 2001 എകെഎസ് അതെ അതെ 2006 രംഗ് ദേ ബസന്തി അതെ അതെ അതെ National Film Award for Best Popular Film Providing Wholesome Entertainment Filmfare Award for Best Film Filmfare Award for Best Director GIFA Best Director Award GIFA Best Screenplay Award Screen Award for Best Director Screen Award for Best Screenplay Zee Cine Award for Best Film Zee Cine Award for Best Director Nominated— BAFTA Award for Best Film Not in the English Language India's official entry to the 79th Academy Awards for Best Foreign Language Film 2009 ഡൽഹി 6 അതെ അതെ അതെ മികച്ച ചിത്രത്തിനുള്ള നാർഗിസ് ദത്ത് അവാർഡ് നേടി 2011 Teen They Bhai അതെ 2013 ഭാഗ് മിൽഖാ ഭാഗ് അതെ അതെ മികച്ച ജനപ്രിയ ചിത്രത്തിനുള്ള ദേശീയ പുരസ്കാരം, മികച്ച സംവിധായകനുള്ള സ്റ്റാർ ഗൈഡ് പുരസ്കാരം, മികച്ച ചിത്രത്തിനുള്ള ഫിലിം ഫെയർ അവാർഡ്, സീ സിനിമ പുരസ്കാരം, ഐ.ഐ.എഫ്.എ പുരസ്കാരം എന്നിവ നേടി 2016 മിർസ്യ അതെ അതെ 2018 ഫന്നേ ഖാൻ അതെ 2018 മേരെ പ്യാരേ പ്രൈം മിനിസ്റ്റർ അതെ അതെ അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് രാകേഷ് ഓംപ്രകാശ് മെഹ്റ
രാകേഷ് ജുൻജുൻവാല ഇംഗ്ലീഷ് വിലാസം https://ml.wikipedia.org/wiki/Rakesh_Jhunjhunwala
ഇന്ത്യയിലെ ഒരു ബിസിനസ് മാനും, ട്രേഡറും, ഇൻവെസ്റ്ററുമായിരുന്നു രാകേഷ് ജുൻജുൻവാല (5 ജൂലൈ 1960 – 14 ആഗസ്ത് 2022).
സ്വന്തമായുള്ള ഒരു ഇൻവെസ്റ്റർ പോർട്ട്ഫോളിയോവും, തന്റെ തന്നെ അസറ്റ് മാനേജ്‌മെന്റ് കമ്പനിയായ റെയർ എന്റർപ്രൈസസിന്റെ ഭാഗമായുള്ള പോർട്ട്‌ഫോളിയോവും രാകേഷിനുണ്ട്.
ഇന്ത്യയുടെ വാരൺ ബഫറ്റ് എന്നും ബിഗ് ബുൾ ഓഫ് ഇന്ത്യ എന്നും ഇദ്ദേഹം അറിയപ്പെടുന്നു .
ഇന്ത്യയിലെ പണക്കാരിൽ 38-ആം സ്ഥാനത്താണു രാകേഷിന്റെ സ്ഥാനം.
3.2 ബില്യൺ അമേരിക്കൻ ഡോളറാണു ഇദ്ദേഹത്തിന്റെ ആസ്തി .
മുംബൈയിലെ ഒരു മാർവാഡി കുടുംബത്തിലാണു രാകേഷിന്റെ ജനനം.
പിതാവ് ബോംബെയിലെ ഇൻകം ടാക്സ് ഓഫീസിൽ കമ്മീഷണറായിരുന്നു.
സൈധനം കോളേജ് ഓഫ് കോമേഴ്സ് ആന്റ് എക്കണോമിക്സ് മുംബൈയിൽ നിന്നു ബിരുദം നേടിയ ശേഷം ഇൻസ്റ്റിറ്റ്യൂട്ട് ഓഫ് അക്കൗണ്ടന്റ്സ് ഓഫ് ഇന്ത്യയിൽ ഉപരിപഠനത്തിനു ചേർന്നു .
2022 ആഗസ്ത് 14-ന് രാവിലെ അദ്ദേഹത്തിനു ദേഹാ അസ്വസ്ഥം ഉണ്ടാവുകയും ഉടൻ തന്നെ മുംബൈയിലെ ബ്രീച്ച് കാൻഡി ഹോസ്പിറ്റലിലേക്ക് കൊണ്ടു പോവുകയും ചെയ്തു.
പക്ഷെ ആശുപത്രിയിലെത്തുന്നതിനു മുൻപു തന്നെ അദ്ദേഹം മരണപ്പെട്ടിരുന്നു .
വൃക്കയുടെ തകരാറുകൾ മൂലവും, മറ്റു വിവിധ അവയവങ്ങളുടെ പ്രവർത്തന രാഹിത്യവും മൂലമാണു മരണം സംഭവിച്ചതെന്നു ഡോക്ടർമാർ അറിയിച്ചു .
അദ്ദേഹത്തിന്റെ മരണത്തിൽ ഇന്ത്യൻ പ്രധാനമന്ത്രി നരേന്ദ്ര മോദി അടക്കം നിരവധി പ്രമുഖർ അനുശോചനങ്ങൾ അറിയിച്ചു .
രാംഭാവു മണ്ഡലിക്
മഹാരാഷ്ട്രയിൽ നിന്നുള്ള ഒരു സ്വാതന്ത്ര്യ സമര സേനാനിയും രാഷ്ട്രീയ നേതാവുമായിരുന്നു രാംഭാവു മണ്ഡലിക് (Marathi: रामभाऊ मंडलिक) (ജൂലൈ 1881 - 30 ഓഗസ്റ്റ് 1958).
മഹാരാഷ്ട്രയിലെ റായ്ഗഡ് ജില്ലയിൽ പെൻ എന്ന പട്ടണത്തിലാണ് മണ്ഡലിക് ജനിച്ചത്.
അദ്ദേഹത്തിന്റെ അച്ഛൻ നാരായൺ ഒരു തീവ്ര ദേശീയവാദിയും പത്രപ്രവർത്തകനുമായിരുന്നു.
പെനിലെ ഒരു ഇംഗ്ലീഷ് ഇംഗ്ലീഷ് സ്കൂളിൽ അദ്ദേഹം മെട്രിക്കുലേഷൻ പൂർത്തിയാക്കി.
പൂനെയിലെ ഫെർഗൂസൺ കോളജിൽ നിന്നും റോമൻ ഹിസ്റ്ററി, സംസ്കൃതം, നിയമതത്ത്വശാസ്ത്രം എന്നീ വിഷയങ്ങളിൽ ബിരുദം നേടി.
അദ്ദേഹത്തിന്റെ തീവ്ര ദേശീയതാ വീക്ഷണങ്ങളിൽ ക്ഷമാപണം നടത്താൻ വിസമ്മതിച്ചതിനാൽ അദ്ദേഹത്തിന് ബാരിസ്റ്റർ ആയിത്തീരാൻ കഴിഞ്ഞില്ല .
ഫെർഗൂസൺ കോളജിൽ പഠിക്കുന്ന കാലത്ത് തന്നെ സ്വാതന്ത്ര്യസമര സമര നേതാവായ ലോകമാന്യ തിലകന്റെ സ്വാധീനം അദ്ദേഹത്തിനുണ്ടായിരുന്നു.
1907 ൽ സൂററ്റിൽ നടന്ന ദേശീയ കോൺഗ്രസിൽ തിലകന്റെ സ്വകാര്യ സെക്രട്ടറിയായി മാണ്ഡലിക് പങ്കെടുത്തു.
തിലകന്റെ നിർദ്ദേശപ്രകാരം മണ്ഡലിക് "വിഹാരി" എന്ന റാഡിക്കൽ നാഷനലിസ്റ്റ് ദിനപത്രത്തിന്റെ എഡിറ്റർ ആയി.
റായ്ഗഡ് ജില്ലയിലെ "കൊളാബ സമാചാർ" എന്ന പേരിൽ ഒരു ജനപ്രിയ വാരിക മണ്ഡലിക് സ്ഥാപിച്ചു.
പൊതുജന ക്ഷേമത്തിന് ഇത് ശക്തമായ ഒരു വേദിയായിരുന്നു.
എല്ലാത്തരം അനീതികൾക്കെതിരെയും നിരന്തരം പോരാടാൻ മണ്ഡലിക് ഈ പ്രസിദ്ധീകരണത്തെ ധീരമായി ഉപയോഗിച്ചു .
മണ്ഡലിക്  പ്രസിദ്ധീകരിച്ച ആനി ബസന്റ്,  കമൽ പാഷ എന്നിവരുടെ രണ്ട് ജീവചരിത്രങ്ങളുടെ എല്ലാ പകർപ്പുകളും ബ്രിട്ടീഷ് സർക്കാർ നിരോധിക്കുകയും  പിടിച്ചെടുക്കുകയും ചെയ്തു.
തന്റെ ദേശീയവാദത്തിന്റെയും വിപ്ലവരചനകളുടേയും പേരിൽ രാജ്യദ്രോഹക്കുറ്റത്തിന് ശിക്ഷിക്കപ്പെട്ടു.
രണ്ടു വർഷത്തേയ്ക്ക് ജയിൽ ശിക്ഷ അനുഭവിക്കുകയും 1000 രൂപ പിഴയൊടുക്കുകയും ചെയ്തു .
[മോചിതനായ ശേഷം, മണ്ഡലിക് ജപ്പാനിലെ ഇന്ത്യൻ പൗരന്മാരിൽ നിന്നും ഇന്ത്യൻ സ്വാതന്ത്യത്തിനായി സായുധ സമരത്തിനുള്ള സഹായം തേടി .
എന്നാൽ  ഇതിൽ അദ്ദേഹം വിജയിച്ചില്ല.
ഈ സമയം, ഇന്ത്യൻ സ്വാതന്ത്യ സമരം മുഖ്യമായും അഹിംസാത്മകമായ പ്രസ്ഥാനങ്ങളിലേക്ക് മാറി.
മണ്ഡലിക് ഇൻഡ്യൻ നാഷണൽ കോൺഗ്രസുമായി ചേർന്നു.
ഗാന്ധിജിയുടെ നേതൃത്വ ശൈലിയിലും രാഷ്ട്രീയത്തിലെ സമീപനത്തിലും അദ്ദേഹത്തിന് കാര്യമായ  അഭിപ്രായവ്യത്യാസങ്ങളുണ്ടായിരുന്നു.
ഗാന്ധിജിയുടെ ശൈലി യാഥാർത്ഥ്യബോധമില്ലാത്തതും  അപ്രായോഗികവുമാണെന്ന് അദ്ദേഹം കരുതി.
ഇദ്ദേഹം 1937 ൽ കോൺഗ്രസിൽ നിന്ന് വിട്ട്  സവർക്കറുടെ ഹിന്ദുമഹാസഭയിൽ ചേർന്നു.
1946 മുതൽ 1954 വരെ മഹാരാഷ്ട്രാ സംസ്ഥാനഘടകത്തിന്റെ പ്രസിഡന്റായിരുന്നു .
1937 മുതൽ 1954 വരെയുള്ള കാലഘട്ടത്തിൽ മണ്ഡലിക്, പെൻ / കൊളാബ, പൂനെ എന്നീ നിയോജകമണ്ഡലങ്ങളെ പ്രതിനിധീകരിച്ച് നിയമസഭയിലെത്തി.
മേൽതോന്നയ്ക്കൽ ഇംഗ്ലീഷ് വിലാസം https://ml.wikipedia.org/wiki/Melthonnakkal
കേരളത്തിൽ തിരുവനന്തപുരം ജില്ലയിലെ ഒരു ഗ്രാമമാണ് മേൽതോന്നയ്ക്കൽ .
2001 ലെ ഇന്ത്യയിലെ സെൻസസ് പ്രകാരം മേൽതോന്നയ്ക്കൽ ജനസംഖ്യ 16959 ആണ്.
ഇതിൽ 8050 പുരുഷന്മാരും 8909 സ്ത്രീകളുമുണ്ട്.
മേസൺ കുക്ക് ആൻഡ്രൂസ് ഇംഗ്ലീഷ് വിലാസം https://ml.wikipedia.org/wiki/Mason_Andrews
ഒരു വിർജീനിയ രാഷ്ട്രീയക്കാരനും വൈദ്യനുമായിരുന്നു മേസൺ കുക്ക് ആൻഡ്രൂസ് (ഏപ്രിൽ 19, 1919, വിർജീനിയയിലെ നോർഫോക്കിൽ - ഒക്ടോബർ 13, 2006, നോർഫോക്കിൽ, വിർജീനിയയിൽ) .
അമേരിക്കയിലെ ആദ്യത്തെ വിട്രോ കുഞ്ഞിനെ പ്രസവിച്ചതിൽ പ്രശസ്തനായിരുന്നു.
അമേരിക്കൻ ഗൈനക്കോളജിക്കൽ ആൻഡ് ഒബ്‌സ്റ്റട്രിക്കൽ സൊസൈറ്റിയുടെ പ്രസിഡന്റായ ആൻഡ്രൂസ് 26 വർഷം നോർഫോക്ക് സിറ്റി കൗൺസിലിലും സേവനമനുഷ്ഠിക്കുകയും 1992-1994 വരെ മേയറായിരുന്നു.
അമേരിക്കയിലെ ആദ്യത്തെ "ടെസ്റ്റ് ട്യൂബ് ശിശു"
1981 ഡിസംബർ 28-ന് ഈസ്റ്റേൺ വിർജീനിയ മെഡിക്കൽ സ്കൂളിൽ (ഇവിഎംഎസ്) സിസേറിയൻ വിഭാഗത്തിൽ എലിസബത്ത് കാറിനെ പ്രസവിക്കുന്നതിന് മുമ്പ് നോർഫോക്കിൽ ഏകദേശം 5,000 കുഞ്ഞുങ്ങളുടെ ജനനത്തിൽ ആൻഡ്രൂസ് പങ്കെടുത്തിരുന്നു.
അമേരിക്കയിലെ ആദ്യത്തെ "ടെസ്റ്റ് ട്യൂബ് ബേബി" ആയിരുന്നു കാർ, ലോകത്തിലെ 15-ാമത്തെ കുട്ടി.
ആദ്യത്തേത് 1978 ൽ യുകെയിൽ ലൂയിസ് ബ്രൗൺ ആയിരുന്നു
ആൻഡ്രൂസിന്റെ മരണസമയത്ത് എഴുതി.
വാഷിംഗ്ടൺ പോസ്റ്റിലെ പട്രീഷ്യ സള്ളിവൻ നിരീക്ഷിച്ചു, "ആദ്യത്തെ യു.എസിലെ 'ടെസ്റ്റ്-ട്യൂബ് കുഞ്ഞിന്റെ' ജനനം ഗർഭിണിയാകാൻ കഴിയാത്ത ലക്ഷക്കണക്കിന് യുഎസ് സ്ത്രീകൾക്ക് പ്രതീക്ഷ നൽകി. അമേരിക്കൻ സൊസൈറ്റി ഓഫ് റീപ്രൊഡക്റ്റീവ് മെഡിസിൻ പറയുന്നതനുസരിച്ച്, യുണൈറ്റഡ് സ്റ്റേറ്റ്സിൽ ഇൻ വിട്രോ ഫെർട്ടിലൈസേഷനിലൂടെ ജനിച്ച ഏകദേശം 330,000 കുട്ടികളിൽ ആദ്യത്തേതാണ് ഇത്. അവലംബം External links Norfolk Public Library: The Mayors of Norfolk Archived 2017-11-03 at the Wayback Machine . "
Excerpts from Dr. Mason Andrews' speeches, essays", The Virginian-Pilot , October 14, 2006 Archived 2012-03-14 at the Wayback Machine . Krauss, Sam Fox, "Andrews '40 left mark on medicine" , The Daily Princetonian , October 20, 2006 "EVMS to name building for Mason Andrews", Eastern Virginia Medical School, January 25, 2007 Mason Andrews Service and Science Building at the Norfolk Campus of Tidewater Community College
മേഹർഗഢ് സംസ്കാരം ഇംഗ്ലീഷ് വിലാസം https://ml.wikipedia.org/wiki/Mehrgarh
മനുഷ്യചരിത്രത്തിൽ നവീനശിലായുഗ ആവാസസ്ഥാനങ്ങളിൽ ( ക്രി.മു. 7000 - ക്രി.മു. 3200) ഏറ്റവും പ്രധാനപ്പെട്ടവയിൽ ഒന്നെന്ന് പുരാവസ്തു ശാസ്ത്രം അടയാളപ്പെടുത്തുന്ന മേർഘഡ് സംസ്കാരം ഇന്നത്തെ പാകിസ്താനിലെ ബലൂചിസ്ഥാനിൽ ബോളാൻ ചുരത്തിനോടു ചേർന്ന് കച്ചി സമതലത്തിലാണ് നിലനിന്നിരുന്നത്.
തെക്കേ ഏഷ്യയിൽ കൃഷി ആരംഭിച്ചതിനും ( ബാർളി , ഗോതമ്പ് എന്നിവ) കാലിവളർത്തലിനും (കന്നുകാലികൾ, ആട്, ചെമ്മരിയാട്) തെളിവു ലഭിച്ച സ്ഥലങ്ങളിൽ ഏറ്റവും പുരാതനമായതിൽ ഒന്നാണ് മേർഘഡ്.
മനുഷ്യർ സ്ഥിരവാസം തുടങ്ങുന്ന ഒരു ചെറിയ കാർഷികഗ്രാമമായിട്ടണ് ഇത് ചരിത്രത്തിൽ പ്രത്യക്ഷപ്പെടുന്നത്.
ആദ്യകാലത്ത് ഇവിടെ മൺപാത്രങ്ങൾ പ്രചാരത്തിലായിട്ടില്ലായിരുന്നു.
5500-ഓടെ മാത്രമാണ് മൺപാത്രങ്ങൾ പ്രചാരത്തിലാകുന്നത്.
ഇക്കാലത്തോടെ ചെമ്പും പ്രചാരത്തിലായി.
വീടുകൾ മൺചുമരുകളിലാണ് നിർമ്മിച്ചിരുന്നത്.
ആഭരണങ്ങൾക്കായി ഇവർ വിവിധതരം കല്ലുകളും കടൽച്ചിപ്പികളും ഉപയോഗിച്ചിരുന്നു.
മെഹർഗഢിൽ ബി സി ഇ.
2600-ഓടെ ജനവാസം നിലക്കുന്നുണ്ടെങ്കിലും അതിന്റെ പരിസരങ്ങളിലായി ബി.സി.ഇ.
500 (മെഹർഗഢ് 8-ആം ഘട്ടം, പിറാക്ക്, നൗഷാറൊ തുടങ്ങിയ സ്ഥലങ്ങൾ)വരെ ഹാരപ്പൻസംസ്കൃതിക്കും വേദകാലത്തിനും സമകാലീനമായും ഈ സംസ്കൃതിയുടെ തുടർച്ച നിലനിന്നിരുന്നു.
ലോകത്തിൽ ദന്തചികിത്സയുടെ അറിയപ്പെടുന്ന ഏറ്റവും ആദ്യത്തെ ഉദാഹരണം ഇവിടെ നിന്നാണ് കിട്ടിയിട്ടുള്ളത്.
പല്ലുകൾ തുളച്ചും രാകിയും ആവശ്യാനുസരണം ഇവർ പരിപാലിച്ചിരുന്നു.
തെക്കനേഷ്യയിൽ നിന്നു കിട്ടിയിട്ടുള്ള ഏറ്റവും പഴയ മണ്ണുകൊണ്ടുള്ള സ്ത്രീരൂപം ഇവിടെ നിന്നാണ്.
4000 ആകുമ്പോഴേക്ക് ഈ രൂപങ്ങൾ ശൈലീപരമായി വളരെ മെച്ചപ്പെടുന്നുണ്ട്.
ഇക്കാലത്ത്നിന്ന് ലഭ്യമായ മനുഷ്യരൂപങ്ങളെല്ലാം തന്നെ സ്ത്രീകളുടേതാണ്.
ഇവയിൽ മിക്കതും കുട്ടികളെ എടുത്തുനിൽക്കുന്നവയാണ്.
2600-നു ശേഷമേ പുരുഷരൂപങ്ങൾ കണ്ടെത്തുന്നുള്ളൂ .
അവലംബം ↑ Hirst, K. Kris.
"Mehrgarh" .
Guide to Archaeology ↑ http://en.wikipedia.org/wiki/Mehrgarh
മേൽക്കൂര ഓട് ഇംഗ്ലീഷ് വിലാസം https://ml.wikipedia.org/wiki/Roof_tiles ജർമ്മനിയിലെ ഡിങ്കെൽസ്ബോളിൽ "ബീവർ ടെയിൽ" ടൈലുകളുള്ള മേൽക്കൂരകൾ യുഎസിലെ ടെക്സാസിലെ സ്പാനിഷ് കൊളോണിയൽ ശൈലിയിലുള്ള സെറാമിക് ടൈൽ മേൽക്കൂര
മേൽക്കൂര ഓട് പ്രധാനമായും മഴ ഒഴിവാക്കുന്നതിനായി രൂപകൽപ്പന ചെയ്തിട്ടുള്ളതാണ്, പരമ്പരാഗതമായി പ്രാദേശികമായി ലഭ്യമായ ടെറാക്കോട്ട അല്ലെങ്കിൽ സ്ലേറ്റ് പോലുള്ള വസ്തുക്കളിൽ നിന്നാണ് ഇവ നിർമ്മിച്ചിരിക്കുന്നത്.
ആധുനിക വസ്തുക്കളായ കോൺക്രീറ്റ് , പ്ലാസ്റ്റിക് എന്നിവയും ഉപയോഗിക്കുന്നു, ചില കളിമൺ ടൈലുകൾക്ക് വാട്ടർപ്രൂഫ് ഗ്ലേസ് ഉണ്ട്.
മേൽക്കൂരയുടെ ചട്ടക്കൂട് ശരിയാക്കി മേൽക്കൂരയിൽ  ഓട് ഉറപ്പിക്കുന്നു.
ഓടുകൾ‌ സാധാരണയായി സമാന്തര വരികളിൽ‌ ഉറപ്പിക്കുന്നു, മഴവെള്ളം ഒഴിവാക്കുന്നതിനും ഓരോ വരിയും അതിനു താഴെയുള്ള വരി അടുക്കടുക്കായി ഉറപ്പിക്കുന്നു .
പ്രത്യേക സ്ഥാനങ്ങൾക്കായി, ചരിവുകൾക്കായി  പ്രത്യേക  മേൽക്കൂര ഓടുകൾ  ഉണ്ട്.
ഇവ സിമൻറ് മോർട്ടറിൽ ഉറപ്പിക്കുകയോ ചെയ്യാം.
കെട്ടിടങ്ങളുടെ ഭിത്തികളിൽ തടി ചട്ടക്കൂട് ഒരുക്കി ഓടുകൾ മേയ്ഞ്ഞു കെട്ടിടത്തിനെ മഴയിൽ നിന്നും കാറ്റിൽ നിന്നും സംരക്ഷിക്കുന്നു.
കോണുകളിലും ചരിവുകളിലും മേൽക്കൂര മറക്കുന്നതിനായി പ്രത്യേക ഓടുകൾ ഉപയോഗിക്കുന്നു.
മേൽക്കൂര അലങ്കാരത്തിനായും ഓടുകൾ ഉപോയോഗിക്കുന്നു.
അസംസ്കൃത വസ്തുക്കളുടെ സ്രോതസ്സുകൾക്ക് സമീപമുള്ള ചില പ്രദേശങ്ങളിൽ ഓട് മേൽക്കൂര പരമ്പരാഗതമായിരുന്നു, കൂടാതെ സ്ലേറ്റ് പദാർഥത്തെ അതിന്റെ സ്വാഭാവിക പാളികളായി വിഭജിക്കുമ്പോൾ നേർത്തതും നേരിയതുമായ ടൈലുകൾ ലഭിക്കുന്നു.
രൂപങ്ങൾ പുരാതന ഗ്രീക്ക് മേൽക്കൂര ടൈലുകൾ ഫ്ലാറ്റ് ടൈലുകൾ - ലളിതമായ തരം, അവ സാധാരണ ഒന്നിനുമേൽ ഒന്നായി വരികളിൽ സ്ഥാപിച്ചിരിക്കുന്നു.
തെക്കൻ ജർമ്മനിയിൽ സാധാരണ കാണപ്പെടുന്ന കളിമൺ നിർമ്മിത "ബീവർ-ടെയിൽ" ടൈൽ (ജർമ്മൻ ബിബർഷ്വാൻസ്) ഇതിന് ഉദാഹരണമാണ്.
ഫ്ലാറ്റ് മേൽക്കൂര ടൈലുകൾ സാധാരണയായി കളിമണ്ണ് കൊണ്ടാണ് നിർമ്മിച്ചിരിക്കുന്നത്, മാത്രമല്ല കല്ല്, മരം, പ്ലാസ്റ്റിക്, കോൺക്രീറ്റ് അല്ലെങ്കിൽ സോളാർ സെല്ലുകൾ ഉപയോഗിച്ചും നിർമ്മിക്കാം.
പ്ലെയിൻ കളിമൺ ടൈലുകൾ - പ്ലെയിൻ കളിമൺ ടൈലിന്റെ വലുപ്പം 10.5 "x6.5" അല്ലെങ്കിൽ 265 മിമീ x 165 മിമി, 1477 ൽ എഡ്വേർഡ് നാലാമന്റെ ഭരണകാലത്ത് ചട്ടപ്രകാരം നിർവചിക്കപ്പെട്ടിട്ടു.
കളിമണ്ണിൽ നിന്ന് നിർമ്മിച്ചതും എന്നാൽ അടുത്തിടെ കോൺക്രീറ്റിൽ നിർമ്മിച്ചതുമായ ഇരട്ട ലാപ് ടൈലുകളാണ് ഇവ.
അവയ്ക്കു  സൗന്ദര്യാത്മക സവിശേഷതകളുണ്ട്.
ചൂളയിലെ അന്തരീക്ഷത്തിന്റെ നിയന്ത്രണത്തിലൂടെ ചുവപ്പ്, തവിട്ട് അല്ലെങ്കിൽ നീല നിറത്തിലുള്ള ടൈലുകൾ സൃഷ്ടിക്കുന്നു.
ചില പരമ്പരാഗത രീതിയിലാണ് ഇപ്പോഴും ചില ടൈലുകൾ നിർമ്മിക്കുന്നത്.
ഇംബ്രെക്സും ടെഗുലയും Imbrex and tegula - പുരാതന റോമൻ പാറ്റേൺ, വളഞ്ഞതും പരന്നതുമായ ടൈലുകളാണ്, അത് മേൽക്കൂരയിൽ മഴ ചാനലുകൾ ഉണ്ടാക്കുന്നു.
റോമൻ‌ ടൈലുകൾ ‌ - ഇന്റർ‌ലോക്കിംഗ് ഉപയോഗിക്കുന്നതിന് നടുക്ക് പരന്നതും ഒരു അറ്റത്ത് ഒരു കോൺ‌കീവ് വക്രവും മറ്റേ അറ്റത്ത് ഒരു കോൺ‌വെക്സ് വക്രവും ഉണ്ട് .
പാന്റിലുകൾ - എസ് ആകൃതിയിലുള്ള രൂപം ഉപയോഗിച്ച്, അടുത്തുള്ള ടൈലുകൾ ഇന്റർലോക്ക് ചെയ്യാൻ അനുവദിക്കുന്നു.
പത്തൊൻപതാം നൂറ്റാണ്ടിന്റെ അവസാനത്തിൽ ഇംഗ്ലണ്ടിലെയും യുഎസിലെയും "ഡബിൾ റോമൻ" ടൈൽ ഇതിന് ഉദാഹരണമാണ്.
ഇന്റർലോക്കിംഗ് മേൽക്കൂര ടൈലുകൾ - വശത്തും മുകളിലും ലോക്കിംഗുള്ള  ഓടുകൾ വെള്ളത്തിൽ നിന്നും കാറ്റിൽ നിന്നും സംരക്ഷണം നൽകുന്നു.
ചരിത്രം ഇംഗ്ലണ്ടിലെ സോമർസെറ്റിലെ ബാത്ത് റോമൻ ബാത്തിന്റെ മേൽക്കൂര റോമൻ മേൽക്കൂര ടൈൽ ശകലം (78 മില്ലീമീറ്റർ വീതിയും 97 മില്ലീമീറ്റർ ഉയരവും) ഇംഗ്ലണ്ടിലെ യോർക്കിൽ നിന്ന് കണ്ടെത്തി
പുരാതന മെസൊപ്പൊട്ടേമിയയിൽ ടൈൽഡ് മേൽക്കൂരകൾ ആദ്യം സ്ഥാപിച്ചു.
സിന്ധൂനദീതട നാഗരികതയിൽ നിന്നു കണ്ടെടുത്ത വീടുകളുടെ മാതൃകകൾ വീടുകൾ പരന്ന മേൽക്കൂരയുള്ളതാണെന്ന് കാണിക്കുന്നുണ്ടെങ്കിലും ഹരപ്പൻ സൈറ്റുകളായ ആലംഗിർപൂർ (ക്രി.മു. 2600-2200 തീയതി) മേൽക്കൂര ഓട് കളുടെ തെളിവുകൾ നൽകുന്നു.
പുരാതന ഗ്രീസിലെ സ്മാരക വാസ്തുവിദ്യയുടെ മേൽക്കൂര-ടൈൽ സാങ്കേതികതയുടെ വ്യാപനം കാണേണ്ടതുണ്ട്.
മുമ്പത്തെ മഡ്ബ്രിക്ക്, മരം മതിലുകൾ എന്നിവയ്ക്ക് പകരം പുതുതായി പ്രത്യക്ഷപ്പെട്ട കല്ല് മതിലുകൾ മാത്രമേ ടൈൽ ചെയ്ത മേൽക്കൂരയുടെ ഭാരം താങ്ങാൻ ശക്തമായിരുന്നുള്ളൂ.
ഗ്രീക്ക് വാസ്തുവിദ്യയിലെനിർമ്മാണത്തിന്റെ അവസാനത്തിലും പുതിയ കല്ലും ടൈൽ നിർമ്മാണവും ആരംഭിച്ചതായി അനുമാനിക്കപ്പെടുന്നു, കാരണം കാലഹരണപ്പെട്ട മതിലുകൾ മഴയിൽ  സംരക്ഷണമായി വിപുലീകരിച്ച മേൽക്കൂരയുടെ ആവശ്യകത ഉണ്ടായി .
ഡച്ച് മേൽക്കൂര ടൈലുകളുടെ ഉത്പാദനം പതിനാലാം നൂറ്റാണ്ടിൽ നഗര ഭരണാധികാരികൾ ആരംഭിച്ചു.
അക്കാലത്ത്, മിക്ക വീടുകളും മരം കൊണ്ടാണ് നിർമ്മിച്ചിരുന്നത്,  ഇത് പലപ്പോഴും തീ വേഗത്തിൽ പടരാൻ ഇടയാക്കും.
അഗ്നിരക്ഷാ വസ്തുക്കളുടെ ഉപയോഗം ആവശ്യമായി.
തുടർന്ന്  മേൽക്കൂരടൈലുകൾ ആവശ്യമായി വന്നു.
ആവശ്യം നിറവേറ്റുന്നതിനായി, നിരവധി  ചെറുകിട ഫാക്ടറികൾ   നിർമ്മിക്കാൻ തുടങ്ങി.
ഈ ചെറുകിട ഫാക്ടറികളിൽ പലതും നദികൾക്കടുത്താണ് നിർമ്മിച്ചത്, അവിടെ കളിമണ്ണും വിലകുറഞ്ഞ ഗതാഗതവും ഒരുക്കിയിട്ടുണ്ട്.
ടൈൽഹാംഗിംഗ് ടൈൽഹാംഗിംഗ്-വെയ്ബ്രിദ്ഗെ, സറേ
കെട്ടിടത്തിന്റെ വശങ്ങളിൽ ലംബമായി മേൽക്കൂര ഓട് മേഞ്ഞ കെട്ടിടത്തിന്റെ നിർമ്മാണമാണ് ടൈൽഹാംഗിംഗ് അല്ലെങ്കിൽ ലംബ ടൈലിംഗ്.
ബ്രിട്ടനിലെ പ്രാദേശിക, നവ-പ്രാദേശിക വാസ്തുവിദ്യയിൽ ഉപയോഗിക്കുന്ന ഒരു ജനപ്രിയ രീതിയാണിത്.
ചൈന ഹൈനാനിലെ ഒരു മേൽക്കൂര ഇംബ്രിസുകളും ടെഗുലയും ഉപയോഗിച്ച് ടൈൽ ചെയ്തു
ചൈനയിൽ, ക്ഷേത്രങ്ങളിലും ഗ്രാമ വീടുകളിലും മേൽക്കൂര ടൈലുകൾ രാജ്യത്തുടനീളം ഉപയോഗിക്കുന്നു.
ഇംബ്രെക്സും ടെഗുലയും മിഷൻ ടൈലുകളും ഉപയോഗിക്കുന്നു.
ക്ഷേത്രങ്ങൾ സാധാരണയായി തിളക്കമുള്ളതും  അലങ്കരിച്ച ടൈലുകളും ഉപയോഗിക്കുന്നു .
ഏറ്റവും സാധാരണമായ പരമ്പരാഗത നിറം ഓറഞ്ച്-മഞ്ഞയാണ്.
പഴയ കെട്ടിടങ്ങളിൽ പ്രധാനമായും ലളിതമായി ചൂളയിൽ ചുട്ടെടുത്ത കളിമൺ ഓടാണ്‌ ഉപയോഗിച്ചിരുന്നത്.
ഒരു കാലത്ത് ചൈനയിൽ സർവ്വവ്യാപിയായിരുന്ന ഓട് മേൽക്കൂരകൾ ഇപ്പോൾ കുറവാണ് ഉപയോഗിക്കുന്നത്.
ചൈനയിലെ ഭൂരിഭാഗം പുതിയ വീടുകളും അപ്പാർട്ട്മെന്റ് കെട്ടിടങ്ങളും പരന്ന മേൽക്കൂരകളാണ് നിർമ്മിച്ചിരിക്കുന്നത് എന്നതാണ് ഇതിന് ഒരു കാരണം.
സോളാർ ടൈലുകൾ
DOW കെമിക്കൽ കമ്പനി 2005 ൽ സോളാർ മേൽക്കൂര ടൈലുകൾ നിർമ്മിക്കാൻ തുടങ്ങി, മറ്റ് നിരവധി നിർമ്മാതാക്കളും ഇത് പിന്തുടർന്നു.
പരമ്പരാഗത മേൽക്കൂര ടൈലുകളുമായി രൂപകൽപ്പനയിൽ അവ സമാനമാണ്, പക്ഷേ പുനരുൽപ്പാദിപ്പിക്കാവുന്ന വൈദ്യുതി ഉൽപാദിപ്പിക്കുന്നതിനായി ഫോട്ടോവോൾട്ടെയ്ക്ക് സെൽ ഉൾപ്പെടുത്തിയിരിക്കുന്നു .
ഡഡSolarCity|സോളാർസിറ്റി]], ടെസ്ല എന്നീ കമ്പനികൾ തമ്മിൽ സഹകരിച്ച ഒരു hydrographically printed ടൈൽ നിർമ്മിച്ചു, ഇത്  ഒരു സാധാരണ ടൈലായി കാണപ്പെടുന്നു.
ചിത്രശാല സോളാർ ടൈലുകൾ സോളാർ ടൈലുകൾ ടെഗുല കൊണ്ട് മാത്രം നിർമ്മിച്ച മേൽക്കൂര ചൈനയിലെ ഒരു സാധാരണ ക്ഷേത്ര മേൽക്കൂര മേൽക്കൂര ടൈലുകളുടെ നിർമ്മാണം അവലംബം
മേസോൻ ഇക്കോകു
റുമികോ തകഹാഷി എഴുതി വരച്ച ഒരു ജാപ്പനീസ് ചിത്രകഥ യാണ് മേസോൻ ഇക്കോകു ( めぞん一刻 ? , Maison Ikkoku) .
1980 മുതൽ  വരെ ബിഗ്‌ കോമിക് സ്പിരിട്സ് എന്ന മാസികയിൽ പ്രസിദ്ധീകരിച്ച ഈ കഥ, യുസാക്കു ഗോധായ് എന്ന ഒരു ചെറുപ്പകാരന്റെയും അവൻ താമസിക്കുന്ന മേസോൻ ഇക്കോകു താമസകേന്ദ്രത്തിൽ എത്തുന്ന ക്യോകോ ഒട്ടോനാഷി എന്ന പുതിയ നോക്കിനടത്തിപ്പുകാരിയുടേയും പ്രേമകഥയാണ് പ്രതിപാദിക്കുന്നത്.
1986 ൽ ഇതേ പേരിൽ 96 എപിസോഡ് ഉള്ള ആനിമേഷൻ പരമ്പരയും വന്നിട്ടുണ്ട് .
ഈ കഥയുടെ ചലച്ചിത്ര ആവിഷ്കാരം 1986 ൽ  ഇതേ പേരിൽ പുറത്തിറങ്ങി .
അവലംബം പുറത്തേക്കുള്ള കണ്ണികൾ Maison Ikkoku Manga Product Page at Viz.com The Small Dictionary of Maison Ikkoku TV Asahi TV drama site Archived 2006-08-11 at the Wayback Machine .
(in Japanese) TV.com Episode Guide
മേസർ ഇംഗ്ലീഷ് വിലാസം https://ml.wikipedia.org/wiki/Maser ഹൈഡ്രജൻ മേസർ
മൈക്രോവേവ് ആംപ്ലിഫൈഡ് ബൈ സ്റ്റിമുലേറ്റഡ് എമിഷൻ ഓഫ് റേഡിയേഷൻ എന്നതിന്റെ ചുരുക്കപ്പേരാണ് മേസർ .
ആയാസരഹിതമായി ഉത്പാദിപ്പിക്കാനും ഫലപ്രദമായി ഉപയോഗിക്കാനും കഴിയുന്ന 'മേസർ' കിരണങ്ങൾ ശാസ്ത്രജ്ഞർ വികസിപ്പിച്ചു.
ലേസർ കണ്ടുപിടിക്കുന്നതിനു മുമ്പു തന്നെ മേസർ കണ്ടുപിടിച്ചിരുന്നു.
മേസറുണ്ടാക്കാനുള്ള ആദ്യ ഉപകരണം 1953-ൽ നിർമ്മിക്കുകയും ചെയ്തു.
പക്ഷേ മേസറിന്റെ സൃഷ്ടിക്ക് ശക്തിയേറിയ കാന്തിക മേഖല വേണമായിരുന്നു.
ചുടു കുറയ്ക്കാൻ ശീതീകരണ സംവിധാനവും വേണം.
ഈ ചെലവു കാരണം മേസർ പ്രചാരത്തിലെത്തിയിരുന്നില്ല..
അന്തരീക്ഷ ഊഷ്മാവിൽത്തന്നെ മേസർ നിർമ്മിക്കാനുള്ള വിദ്യയാണ് ഇപ്പോൾ വികസിപ്പിച്ചിരിക്കുന്നത്.
ശക്തിയേറിയ കാന്തിക മേഖലയും വേണ്ട.
ഇന്ന് ലേസർകൊണ്ടു ചെയ്യുന്ന മിക്ക ജോലികളും അദൃശ്യമായ മേസർകൊണ്ടു ചെയ്യാനാവും.
മേസറിന് മനുഷ്യ ശരീരത്തിലൂടെ തുളച്ചു കയറാൻ കഴിയുന്നതിനാൽ സ്‌കാനറുകളിൽ ഫലപ്രദമായി അതുപയോഗിക്കാൻ കഴിയും.
രോഗ നിർണയ മേഖലയിൽ അത് അത്ഭുതങ്ങൾ സൃഷ്ടിക്കും.
വൈദ്യശാസ്ത്രത്തിൽ മുതൽ ജ്യോതിശാസ്ത്രത്തിൽ വരെ ഈ സാങ്കേതിക വിദ്യ  ഉപയോഗപ്പെടുത്താം പ്രധാന മേസറുകൾ ആറ്റോമിക് ബീം മേസർ (Atomic beam masers) അമ്മോണിയ മേസർ (Ammonia maser) ഫ്രീ ഇലക്ട്രോൺ മേസർ( Free electron maser) ഹൈഡ്രൻ മേസർ ([Hydrogen maser) വാതക മേസറുകൾ (Gas masers) റുബീഡിയം മേസർ ഖര രൂപത്തിലുള്ള മേസർ റൂബി മേസർ ഇരുമ്പ് - സഫയർ മേസർ അവലംബം ↑ അധിക വായനയ്ക്ക് J.R. Singer, Masers , John Whiley and Sons Inc., 1959.
J. Vanier, C. Audoin, The Quantum Physics of Atomic Frequency Standards , Adam Hilger, Bristol, 1989.
പുറം കണ്ണികൾ arXiv.org search for "maser" Noble gas Maser Bright Idea: The First Lasers Archived 2014-04-24 at the Wayback Machine .
Invention of the Maser and Laser , American Physical Society Shawlow and Townes Invent the Laser Archived 2006-10-17 at the Wayback Machine .
, Bell Labs